Pole pozicija

Pole pozicija () – automobilių sporto terminas. Juo vadinama pirmoji starto vieta, kurią kvalifikacijoje (arba pagal paskutinių lenktynių rezultatus) iškovoja automobiliai ar lenktynininkai.

Pole pozicijos nustatymas 
Skirtingose automobilių sporto šakose pole pozicija nustatoma skirtingai.

Formulė 1 

Formulėje 1 kvalifikacijos lenktynės vyksta dieną prieš pagrindines lenktynes. Nuo 2008 m. sezono kvalifikacija skirstoma į tris dalis:

 Pirmoji sesija. Trunka 20 minučių. Pilotai gali įveikti tiek ratų, kiek nori su bet kokiu degalų kiekiu. Paprastai lyderiai stengiasi išvažiuoti į trasą sesijos pabaigoje, tuo tarpu vidutiniokai bei autsaideriai stengiasi apvažiuoti kuo daugiau ratų. Sesijos pabaigoje penki lėčiausi pilotai priversti pasitraukti ir lenktynėse užima 16-20 vietas imtinai, o pirmieji penkiolika lenktynininkų patenka į antrąją dalį.
 7-ių minučių pertrauka.
 Antroji sesija. Trunka 15 minučių. Dalyvauja penkiolika greičiausių pilotų. Vėlgi nėra ribojamas ratų skaičius bei neatsižvelgiama į degalų kiekį. Penki lėčiausi pilotai sesijos pabaigoje pasidalina 11-15 vietas imtinai, dešimt greičiausiųjų patenka į paskutinę kvalifikacijos dalį.
 8-ių minučių pertrauka.
 Trečioji sesija. Trunka 10 minučių. Paskutinėje sesijoje dalyvauja dešimt greičiausių pilotų. Čia pilotai startuoja su tam tikru degalų kiekiu, kuris, pasibaigus kvalifikacijai, nebegalės būti pakeistas komandos noru – lenktynes pilotai pradės degalų bakuose turėdami tiek kuro, kiek jo liks pasibaigus kvalifikacijai. Pilotai gali įveikti tiek ratų, kiek nori. Greičiausias pilotas iškovoja Pole poziciją, likę lenktynininkai pasidalina pozicijas starto dešimtuke.

FIA Pole apdovanojimas
Nuo 2014 m. sezono lenktynininkas pelnęs daugiausiai pole pozicijų apdovanojimas specialiu FIA prizu.

(WC) – pilotas tapo čempionu.

Moto GP 
Motociklų lenktynėse kova dėl pole pozicijos vyksta vienos valandos sesijoje, kurioje visi lenktynininkai gali nuvažiuoti neribotą kiekį ratų. Greičiausias iš jų pelno pirmąją starto vietą.

NASCAR Sprint Cup 
Pole pozocija šiame čempionate nustatoma dviejų ratų įveikimu. Įskaitomas greičiausias iš jų.

Indianapolis 500 
Indianapolis 500 lektynėse pole pozicijos nugalėtojas išaiškėja pirmoje iš keturių lenktynių dienų. Lenktynininkai privalo įveikti 4 ratus, kurių laikų suma nustato jo starto vietą.

IndyCar 
IndyCar čempionate pirmosios vietos nugalėtojas išaiškėja dviem būdais – pirmasis taikomas ovalioms trasoms (toks pat principas kaip Indianapolis 500), kitas būdas taikomas įprastoms ir gatvių trasoms. Visi automobiliai atsitiktinai paskirstomi į dvi grupes. Kiekviena grupė važiuoja po 20 minučių kvalifikacijoje, iš kurios į kitą dalį patenka po šešis lenktynininkus iš abiejų grupių. Automobiliams, kurie pasiekė septintą ar blogesnį laiką, tenka trylikta ir aukštesnės vietos. Likusieji dvylika lenktynininkų kovoja dėl pirmųjų 12-os vietų paskutinėje 15 min. kvalifikacijos dalyje.

Šaltiniai 

Automobilių sporto terminai
Formulės 1 terminai
Motociklų sportas